**Валютын зохицуулалтын тухай хуулийн шинэчилсэн найруулгын төслийг хэрэгжүүлэхтэй холбогдон гарах зардлын тооцоо**

**Төрийн захиргааны байгууллагын захиргааны зардлыг стандарт зардлын загвараар тооцох нь**

Валютын зохицуулалтын тухай хуулийн төслийн зохицуулалтын төрийн захиргааны байгууллагад үзүүлэх нөлөөллийг тодорхойлох нь тус хуулийн төслийн зорилт хэр зэрэг хэрэгжих магадлалтайг бидэнд харуулах чухал нөлөөтэй. Тодруулбал төслийн зохицуулалтууд нь төрийн захиргааны байгууллагад хэдий хэмжээний зардал үүсгэхээр байна вэ гэдгийг энд тооцно.

Валютын зохицуулалтын тухай хуулийн төслөөр Монголбанк, Гаалийн Ерөнхий газар зэрэг хэд хэдэн тодорхой үүрэг хүлээсэн байна. Тухайлбал:

Монгол банкнаас биржийн үйл ажиллагаа явуулах тусгай зөвшөөрөл олгох. Валютын данс нээх, гадаад гүйлгээний талаарх тайлан хүлээж авах, гадаадаас авсан хөрөнгө оруулалт, валютын зээл, гадаадад хөрөнгө байршуулах, зээл, тусламж олгосон мэдээллийг бүртгэх зэрэг орно.

Эрх зүйн хэм хэмжээг хэрэгжүүлэхэд “төрийн захиргааны байгууллагад үүсэх ачааллыг зардлын үр дагаврыг урьдчилан тооцоолох аргачлал”[[1]](#footnote-1)-ын тусламжтайгаар тодорхойлъё.

**Урьдчилсан зардлын тооцоог дараах алхмаар хийлээ. Үүнд:**

1. Үүрэг хүлээх байгууллагууд болон тэдгээрээс гүйцэтгэх үүргүүдийг тодорхойлох
2. Зарцуулах хугацаа ба тоон өгөгдөхүүнүүдийг урьдчилан тооцоолох
3. Нийт дүнг тооцоолж гаргах ба илэрхийлэх

# Үүрэг хүлээх байгууллагууд болон тэдгээрээс гүйцэтгэх үүргүүд

**1. Тусгай зөвшөөрөл олгох үйл ажиллагаа**

Хүснэгт №1 - Валютын зохицуулалтын тухай хуулийн төсөл (Зургаадугаар бүлэг. Тусгай зөвшөөрөл олгох)

|  |
| --- |
| *18. Монгол банкны бүрэн эрх*18.1.2. Валютын гүйлгээ, арилжаа, төлбөр тооцоо эрхлэх тусгай зөвшөөрлийг олгох, түдгэлзүүлэх, хүчингүй болгох |

Тусгай зөвшөөрөл олгох байгууллага нь Монгол Банк ба тусгай зөвшөөрөл олгохын тулд дараах үйл ажиллагааг явуулна гэж тооцлоо. Үүнд:

Хүснэгт №2 – Тусгай зөвшөөрөл олгох /биржийн үйл ажиллагаа эрхлэх/

|  |  |
| --- | --- |
|  | Бичиг баримт хүлээн авах  |
| Бичиг баримтыг нягтлах  |
| Санал судлах  |
| Зөвшөөрөл олох |

Эдгээр ажил үйлчилгээг гүйцэтгэхэд ямар хугацаа зарцуулахыг тооцоолох нь тухайн байгууллага хуулиар тогтоосон үүргээ гүйцэтгэх боломжтой эсэхийг тодорхойлоход дөхөмтэй.

**Зарцуулах хугацаа ба тоон өгөгдөхүүнүүд**

Зарцуулах хугацааг тооцохдоо дараах хүчин зүйлийг тооцов. Үүнд:

1. Төрийн захиргааны байгууллагын ажилтнуудаас тухайн ажил үйлчилгээг хэрэгжүүлэхэд хэдий хэмжээний цаг хугацааны зарцуулалт шаардагдах вэ?
2. Тухайн ажил үйлчилгээ хэдэн удаа хийгдэх вэ (тохиолдлын тоо)?
3. Тухайн ажил үйлчилгээ хийхэд шаардагдах хүний нөөцийн хэрэгцээ хэд байх вэ?

*Ажил үйлчилгээний тохиолдлын тоо:*

Аж ахуйн үйл ажиллагааны тусгай зөвшөөрлийн тухай хуулийн 11-р зүйлд заасны дагуу тусгай зөвшөөрөл авахын тулд хуулийн этгээдээс бүрдүүлэх баримт бичгийн төрлийг тогтоосон. Гэвч биржийн үйл ажиллагаа эрхлэх хуулийн этгээдийн тоог нарийвчлан гаргах боломжгүй юм. Учир нь: Валютын биржийн үйл ажиллагаа явуулах тусгай зөвшөөрөл олгодог тогтолцоо одоогоор Монгол Улсад байхгүй юм. Биржийн үйл ажиллагаа эрхлэх хүсэлт гаргах магадлалтай оролцогчийн Монгол улсад үйл ажиллагаа эрхлэж буй банк, банк бус санхүүгийн байгууллага болон тогтмол үйл ажиллагаа явуулдаг дүрмийн сан өндөртэй хуулийн этгээдүүдийн тооноос дундажлан гаргаж үзлээ. Тодруулбал: 518 банк бус санхүүгийн байгууллага, 13 арилжааны банк болон биржийн үйл ажиллагаанд оролцох хуулийн этгээд нийлээд дунджаар 600 гэж үзээд түүний 30 хувь нь өргөдөл, хүсэлт гаргана гэж тооцож үзлээ.

Зарцуулах хугацаа:Хүснэгт №2-т тодорхойлсон ажил үйлчилгээнд зарцуулах хугацааг стандарт үйл ажиллагааны загварыг ашиглаж доорх хүснэгтэд тооцоо хийв.

Хүснэгт №3 – Тусгай зөвшөөрөл олгоход зарцуулах хугацаа

|  |  |  |  |  |
| --- | --- | --- | --- | --- |
| Биржийн үйл ажиллагаа явуулах тусгай зөвшөөрөл олгох  | **Ажил үйлчилгээг хэрэгжүүлэхэд албан тушаалтан гүйцэтгэх үйлдэл** | **Албан тушаалтан үйлдэл хийхэд зарцуулах хугацаа[[2]](#footnote-2)** | **Хамрагдагчдын тоо** | **Хүний нөөцийн хэрэгцээ** **/ мин/** |
| 1. Өргөдөл, баримт бичиг хүлээн авна
 | 10 мин | 180 | 1800 мин |
| 1. Өргөдлийг хянах, шаардлагатай бичиг баримтын бүрдлийг хянах
 | 90 мин | 180 | 16200 мин |
| 1. Өргөдөлд хариу өгөх, зөвшөөрөл олгох эсэхээ шийдвэрлэх
 | 20 мин | 180 | 3600 мин |
| **НИЙТ** |  **120 мин** | 180 | 21600 мин/360 цаг |

Хүний нөөцийн хэрэгцээ*:* Тусгай зөвшөөрөл олгох ажилд жилд 360 цаг нийт 1 жилд зарцуулах бөгөөд 1 ажилтан 1 жилд 1600[[3]](#footnote-3) цагтай ажиллана гэвэл:

|  |
| --- |
| 360 цаг /1600 цаг = **0.225 хүний нөөцийн хэрэгцээ (орон тоо)** бий болно.  |

**2. Тайлагнах ажил үйлчилгээ**

Хүснэгт №4 - Валютын зохицуулалтын тухай хуулийн төсөл (ТАВДУГААР БҮЛЭГ. Тайлагнах, мэдээлэх)

|  |
| --- |
| **14 дүгээр зүйл.Гадаадын мөнгөн тэмдэгт тайлан** 14.1.Гаалийн ерөнхий газар нь хилээр бэлнээр орж, гарч буй гадаадын мөнгөн тэмдэгтийн хэмжээ, зориулалтын талаарх мэдээ, тайланг Монголбанк, төсөв санхүүгийн асуудал эрхэлсэн төрийн захиргааны төв байгууллага хамтран баталсан журмын дагуу нэгтгэж, Монголбанкинд хүргүүлнэ.**15 дүгээр зүйл.Гадаад гүйлгээний тайлан**15.1.Банк нь өөрийн болон харилцагчийн гадаад гүйлгээний талаарх мэдээ, тайланг Монголбанкнаас тогтоосон журам, зааврын дагуу Монголбанкинд хүргүүлнэ. 15.2.Монголбанк Монгол Улсын төлбөрийн тэнцэл, Монгол Улсын гадаад хөрөнгө оруулалтын позицийн тайлан, Монгол Улсын нийт гадаад өрийн статистикийн тайланг иргэн, хуулийн этгээд, төрийн байгууллагаас авч тайлан мэдээг нэгтгэж нийтэд мэдээлнэ. 15.3.Монгол Улс дахь гадаадын шууд хөрөнгө оруулалтын тайланг төсөв, санхүүгийн асуудал эрхэлсэн төрийн захиргааны төв байгууллага нэгтгэн, Монголбанкинд хүргүүлнэ.15.4.Хуулийн этгээд, иргэн гадаадаас авсан хөрөнгө оруулалт, валютын зээл, гадаадад хөрөнгө байршуулах, зээл, тусламж олгосон мэдээллийг Монголбанкинд бүртгүүлнэ. 15.5.Энэ хуулийн 15.4-т заасан мэдээллийг бүртгэх журмыг Монголбанк тогтооно.15.6.Банк бус санхүүгийн байгууллагын валютын арилжааны мэдээ, тайланг Санхүүгийн зохицуулах хороо нэгтгэж Монголбанкинд хүргүүлнэ |

Хуулийн төслөөс авсан дээрх үүргийг биелүүлэхийн тулд дор дурдсан захиргааны байгууллагууд дараах үйл ажиллагаа явуулах хэрэгтэй болно.

**2.1. Тайлан нэгтгэх, мэдээлэх Монгол банкны үүрэг**

* Хугацааг тооцохдоо Стандарт үйл ажиллагааны жагсаалт хүснэгт дэх тоон өгөгдлийг жишиг болгон авав. (Хууль зүйн яам, GIZ, Хууль, хуулийн төслийн үр нөлөөг тооцох аргачлал)
* Тарифт цалинг тооцохдоо төрийн захиргааны албан хаагчийн зэрэглэлээс ТЗ-5 ангиллын тарифт цалинг дунджаар авч үзлээ.
* Тохиолдлын тоог гаргахдаа хуулийн төсөлд заасны дагуу нийт 6 төрлийн тайланг Монгол банк хүлээн авч нэгтгэн, хянана гэж үзлээ.
* Давтамжийн тоог гаргахдаа тайланг сар бүр хүлээн авна гэж үзээд ажлын нэг жилээр тооцож нийтдээ 12 удаагийн давтамжтайгаар тайланг нэгтгэнэ гэж үзлээ.

Хүснэгт №5.- Тайлан нэгтгэх үүргийн зардлын тооцоо

|  |  |  |  |  |  |
| --- | --- | --- | --- | --- | --- |
| Стандарт үйл ажиллагаа | Хугацаа | Тариф | Тохиолдлын тоо | Давтамж | Захиргааны зардал |
| Тайлан хүлээн авах | 10 | 71.2 | 6 | 12 | 51.264 |
| Тайлан нэгтгэх /Цуглуулсан мэдээллээ ашиглан маягт бөглөх/ | 10 | 71.2 | 6 | 12 | 51.264 |
| Маягтыг нягтлах | 5 | 71.2 | 6 | 12 | 25632 |
| Мэдээлэх | 5 | 71.2 | 6 | 12 | 25632 |
| Нийт | 30 | 71.2 | 6 | 12 | 153792 |

Зарцуулах хугацаа:Хүснэгт №5-д тодорхойлсон ажил үйлчилгээнд зарцуулах хугацааг стандарт үйл ажиллагааны загварыг ашиглаж доорх хүснэгтэд тооцоо хийв.

Хүснэгт №6 –Тайлан нэгтгэхэд зарцуулах хугацаа

|  |  |  |  |  |
| --- | --- | --- | --- | --- |
| Биржийн үйл ажиллагаа явуулах тусгай зөвшөөрөл олгох  | **Ажил үйлчилгээг хэрэгжүүлэхэд албан тушаалтан гүйцэтгэх үйлдэл** | **Албан тушаалтан үйлдэл хийхэд зарцуулах хугацаа[[4]](#footnote-4)** | **Тохиолдол/давтамж** | **Хүний нөөцийн хэрэгцээ****/ мин/** |
| 1. Тайлан хүлээн хүлээн авах
 | 10 мин | 6\*12 | 720 мин |
| 2. Тайлан нэгтгэх | 10 мин | 6\*12 | 720 мин |
| 3. Маягтыг нягтлах | 5 мин | 6\*12 | 360 мин |
| 4. Мэдээлэх  | 5 | 6\*12 | 360 мин |
| **НИЙТ** | **30** | 10800 | 10800 мин/180 цаг |

Хүний нөөцийн хэрэгцээ:Тайлан нэгтгэх, мэдээлэх ажилд жилд цаг нийт 1 жилд зарцуулах бөгөөд 1 ажилтан 1 жилд 1600[[5]](#footnote-5) цагтай ажиллана гэвэл:

|  |
| --- |
| 180 цаг /1600 цаг = **0.115 хүний нөөцийн хэрэгцээ (орон тоо)** бий болно.  |

**2.2. Төслийн хүрээнд Монгол банкинд тайлан хүргүүлэх үүрэг бүхий Төрийн захиргааны байгууллагууд:**

1. Төсөв, Санхүүгийн асуудал эрхэлсэн төрийн захиргааны төв байгууллага – ( төслийн 15.3- р зүйл)
2. Санхүүгийн зохицуулах хороо (Төслийн 15.6-р зүйл)
3. Гаалийн ерөнхий газар (Төслийн 14.1 дэх заалт) тус тус орно.

Үүнээс Гаалийн Ерөнхий Газрын тайлан хүргүүлэх үүргийн зардлыг авч үзлээ.

Тайлан мэдээг дундаж мэргэшсэн нягтлан бодогч гаргана гэж үзээд төрийн захиргааны албан хаагчийн зэрэглэлээс ТЗ-5 ангиллын тарифт цалинг дундажлан авч үзлээ. Энэхүү ажлыг гүйцэтгэх ажилтан нь дундаж түвшний захиргааны ажилтан байх ба цалин нь сарын 570.125[[6]](#footnote-6) төгрөг, сард ажлын 22 өдөр буюу **12 сар \*570125[[7]](#footnote-7) төг = 6841500** төгрөгийн цалинг нэг албан хаагч авна.Төрийн нэг албан хаагч жилд 200 ажлын өдөр буюу (200 x 8 =) 1.600 ажлын цаг, өөрөөр хэлбэл (1.600x60=) 96.000 ажлын минут ажиллана гэсэн үг.[[8]](#footnote-8) Иймд Монгол банкны төрийн албан хаагч нэг минутад дунджаар **6841500**  төг**/**96000 мин =**71,2** төгрөгийн цалин авдаг байна. Тариф буюу 1 албан хаагч 1 минутад 71.2 төгрөгийн ажил хийдэг гэж тооцоход:

Хүснэгт №7. Тайлан хүргүүлэхэд зарцуулах хугацаа

|  |  |  |  |
| --- | --- | --- | --- |
| Стандарт үйл ажиллагаа | Хугацаа | Тариф минутаар | Зардал = хугацаа х тариф |
| Мэдээлэл цуглуулах | 15 | 71.2 | 1068 |
| Маягт бөглөх /цуглуулсан мэдээллээ ашиглан/ | 10 | 71.2 | 712 |
| Маягтыг нягтлах | 5 | 71.2 | 356 |
| Маягтыг олшруулах | 2 | 71.2 | 142.4 |
| Холбогдох байгууллагуудад хүргүүлэх буюу шууданд хийх | 5 | 71.2 | 356 |
| Нийт | 37 | 71.2 | 2.634 |

**3. Цахим биржийн үйл ажиллагаатай холбоотой зардал**

Төрөөс мөнгөний бодлогын талаар 2017 баримтлах үндсэн чиглэлд Монголбанк, Санхүүгийн зохицуулах хороо, сангийн яамтай хамтран “Валютын захын дэд бүтцийг хөгжүүлэх арга хэмжээ” авахаар тусгасан байна. Иймд Валютын арилжааны нэгдсэн платформ байгуулах гэсэн ажил үйлчилгээнд гарах зардлыг тооцох шаардлагатай болно. Үүний тулд тухайн төрийн захиргааны байгууллагаас хийх үйлдлүүд нь:

1. Валютын арилжааны нэгдсэн платформ байгуулах тендер зарлана. Өөрөөр хэлбэл:
	* шаардлага болзлуудаа бичих, (ажлын хагас өдөр)
	* тендерийн саналууд бүхий хариу хүлээн авна (ажлын хагас өдөр)
	* үнийн талаар болон хугацааны талаар санал ирүүлсэн тендерийн баримт бичгүүдийг дүгнэх (ажлын 2 өдөр)
	* тухайн нэг байгууллагыг сонгож авах (ажлын хагас өдөр)
	* сонгосон байгууллагатайгаа гэрээ хийх хэрэгтэй. (ажлын хагас өдөр)
2. Програмдаа мэдээлэл, датааг оруулна (үүнийг өөр байгууллагад хариуцуулж болохгүй, мэдээллийг системд оруулах нь төрийн захиргааны байгууллагын үүрэг юм)
	* Ажлын хэсэг байгуулах (ажлын хагас өдөр)
	* Мэдээллээ ангилан, ялгах (ажлын хагас өдөр)
3. Мэргэжилтнүүдэд программ дээр ажиллах талаар сургалт явуулах талаар удирдлагууддаа танилцуулах, хариу хүлээн авах, сургалт зохион байгуулах (ажлын 2 өдөр)
4. Туршилтын хугацаанд иргэд, хуулийн этгээдээс уг платформыг ашиглахад тулгарч буй бэрхшээлийн талаар санал хүсэлт авах маягт боловсруулах (ажлын хагас өдөр)
5. Санал, хүсэлтэд дүн шинжилгээ хийж тендерт сонгогдсон байгууллагад танилцуулах (ажлын 1 өдөр)

Дээрх бүх ажиллагааг хийхэд нэг албан хаагч ажлын **8,5 өдөр** (ажиллагаа бүрт зарцуулах хугацааг нэмж тооцсон) зарцуулах хэрэгтэй болно гэж үзье.

Жилд дунджаар **12 сар \*570125[[9]](#footnote-9) төг = 6841500**төгрөгийн цалинг нэг албан хаагч авна.Төрийн нэг албан хаагч жилд 200 ажлын өдөр буюу (200 x 8 =) 1.600 ажлын цаг, өөрөөр хэлбэл (1.600x60=) 96.000 ажлын минут ажиллана гэсэн үг.[[10]](#footnote-10)Иймд Монгол банкны төрийн албан хаагч нэг минутад дунджаар **6841500**  төг**/**96000 мин =**71,2** төгрөгийн цалин авдаг байна. Тариф буюу 1 албан хаагч 1 минутад 71.2 төгрөгийн ажил хийдэг гэж тооцоход:

|  |
| --- |
| 71.2 төг/мин \* 8,5 өдөр \* 8[[11]](#footnote-11) цаг \*60 мин = **290,496**төг |

Хоёр зуун ерөн мянга дөрвөн зуун ерөн зургаан төгрөгийн бусад зардал гарна.

**Нийт дүнг тооцоолж гаргах ба илэрхийлэх**

Одоо дээр тооцсон зардлуудын нийт дүнг гаргая.

Хүснэгт № 8 – Нийт зардал

|  |  |  |  |  |  |
| --- | --- | --- | --- | --- | --- |
| Стандарт үйл ажиллагаа | Хугацаа | Тариф | Тохиолдлын тоо | Давтамж | Захиргааны зардал |
| Тусгай зөвшөөрөл олгох | 120 мин | 71.2 | 180 | 1 | 25920 |
| Тайлан нэгтгэх | 30мин | 71.2 | 6 | 12 | 153792 |
| Цахим биржийн үйл ажиллагаатай холбоотой бусад зардал | 4080 мин | 71.2 | 1 | 1 | 290496 |
| Нийт | 4230 | 71.2 | 187 | 14 | 470208 |

Тус байгууллагад хүний нөөцийн хэрэгцээ шаардлагатай талаар дээр тооцоолон гаргасан үзүүлэлтээс харахад нэмэлт орон тоо хэрэггүй ба одоо ажиллаж байгаа ажилтнууд хариуцлан ажиллах боломжтой гэж үзэж байна.

**Хялбарчлах хувилбарыг нягталж үзэх ба үр дүнгийн хяналт**

Ийнхүү зардлын тооцоо хийхийн гол зорилго нь хуулийн төслийн хүрээнд төрийн захиргааны байгууллагад шинээр бий болж байгаа үүргээс үүдэлтэй ачааллыг эхнээс нь аль болох хөнгөн байлгахад оршино. Иймд Валютын зохицуулалтын тухай хуулийн хэрэгжилтийн хүрээнд төслийн зорилгыг хангах өөр хувилбар байгаа эсэхийг нягталж шалгах нь зүйтэй.

* Алхам 1 буюу *Үүрэг хүлээх байгууллагууд болон тэдгээрээс гүйцэтгэх үүргүүд* хэсэгт олж тогтоосон Тусгай зөвшөөрлийг Монголбанк олгож, бусад байгууллагуудаас ирүүлсэн тайланг Монголбанк нэгтгэж, мэдээлэхээр заасан байна. Гэхдээ төсөлд Монголбанк, Санхүүгийн зохицуулах хорооны үүргийн зааг ялгааг тодорхой гаргаж өгөх нь зүйтэй гэж үзлээ.
* Алхам 2, 3, 4 буюу “Зарцуулах хугацаа ба тоон өгөгдөхүүнүүдийг урьдчилан тооцоолох, гарах зардлуудыг урьдчилан тооцоолох, нийт дүнг тооцоолж гаргах ба илэрхийлэх” хэсэгт захиргааны зүгээс үзүүлэх үүрэг нэг бүрээс үүдэн гарах ачааллыг гаргасан. Үүний үр дүнд Валютын зохицуулалтын тухай хуулийн төслийн зохицуулалтын хүрээнд төрийн байгууллагад үзүүлэх төсвийн хүндрэл, нэмэлт зардал гарахгүй гэж үзлээ. Учир нь хуулийн төслийн хүрээнд төрийн байгууллагын хүлээж буй үүрэг нь одоогийн хүчин төгөлдөр үйлчилж буй хууль тогтоомжийн хүрээнд хэрэгжүүлж буй яиг үүргийн төрөл хамаарах хуулийн төслийн хэрэгжилттэй холбоотойгоор нэмэлт зардал шаардлагагүй байна.
1. Хууль зүйн Яам, GIZ, Хууль, Хуулийн төслийн үр нөлөөг тооцох аргачлал, Улаанбаатар, 2012, ху 91- 100 [↑](#footnote-ref-1)
2. Стандарт үйл ажиллагааны жагсаалт хүснэгт дэх тоон өгөгдлийг жишиг болгон авав. Хууль зүйн яам, GIZ, Хууль, хуулийн төслийн үр нөлөөг тооцох аргачлал, Улаанбаатар 2012, х.95 [↑](#footnote-ref-2)
3. 1 жилд 200 ажлын өдөр байдаг гэж тооцвол 1өдөр= 8 ажлын цаг, нийт 1600 цаг 1 жил 1 албан хаагч ажиллах ёстой. [↑](#footnote-ref-3)
4. Стандарт үйл ажиллагааны жагсаалт хүснэгт дэх тоон өгөгдлийг жишиг болгон авав. Хууль зүйн яам, GIZ, Хууль, хуулийн төслийн үр нөлөөг тооцох аргачлал, Улаанбаатар 2012, х.95 [↑](#footnote-ref-4)
5. 1 жилд 200 ажлын өдөр байдаг гэж тооцвол 1өдөр= 8 ажлын цаг, нийт 1600 цаг 1 жил 1 албан хаагч ажиллах ёстой. [↑](#footnote-ref-5)
6. Засгийн газрын 2014 оны 332 дугаар тогтоолын 1-р хавсралт, Төрийн албан хаагчийн албан тушаалын цалингийн сүлжээ, доод жишгийг шинэчлэн тогтоох тухай, шатлал 3-ийн ТЗ-5-ийн цалингийн жишиг [↑](#footnote-ref-6)
7. Хүснэгт №1 -тэй дэлгэрэнгүй танилцана уу. [↑](#footnote-ref-7)
8. 1 жил = 200 ажлын өдөр, 1өдөр= 8 ажлын цаг, 1 цаг = 60 ажлын минут [↑](#footnote-ref-8)
9. Хүснэгт №1 -тэй дэлгэрэнгүй танилцана уу. [↑](#footnote-ref-9)
10. 1 жил = 200 ажлын өдөр, 1өдөр= 8 ажлын цаг, 1 цаг = 60 ажлын минут [↑](#footnote-ref-10)
11. Ажлын 1 өдөр 8 цаг ажиллана, 1 цаг 60 минуттай. [↑](#footnote-ref-11)